SAD – Afganistan: Kotroverzni juli 2011.
Da li je to početak povlačenja američkih snaga, ili vrijeme analize ostvarenog i odluke o daljem pravcu vojnog djelovanja u Afganistanu?
Analitičari ističu da predsjednik Obama mora biti pažljiviji u formulacijama i u potpunosti objasniti najavljeni početak povlačenja, koji nije i neće biti tek puko smanjivanje broja američkih vojnika u Afganistanu. Promjenom zapovjednika američkih i savezničkih snaga u Afganistanu ponovo je otvoreno pitanje termina početka odlaska američkih snaga iz Afganistana. Predsjednik Sjedinjenih Država Barack Obama najavio je taj početak za juli iduće godine. Da li je to početak povlačenja, ili vrijeme kada će se odmjeriti napredak u slamanju talibanskog pokreta i odlučiti o daljem pravcu američkog vojnog djelovanja u Afganistanu? Da podsjetimo, gospodin Obama je rok početka povlačenja najavio u decembru prošle godine kada je saopštio i odluku o slanju dodatnih 30 hiljada vojnika u Afganistan: Samo nekoliko sati nakon Obamine najave, ministar odbrane Robert Gates počeo je o najavljenom roku govoriti manje izričito zbog bojazni da bi to moglo ohrabiti talibanske snage i obeshrabriti Pakistance i Afganistance. O tome su ponovo ovih dana govorili i senatori tokom nedavnog potvrđivanja imenovanja generala Davida Petraeusa na zapovjednu poziciju u Afganistanu. Senator Linsday Graham je, primjera radi, istakao: Mnogi analitičari procjenjuju da je senator Graham u pravu. David Kilcullen, nekadašnji savjetnik generala Petraeusa, smatra da se najavljeni početak povlačenja već odražava na razmišljanja pakistanskih i afganistanskih lidera: General Petraeus je, odgovarajući na pitanja i primjedbe senatora, rekao da najavljeni rok vidi kao poruku o urgentnosti ostvarivanja određenih ciljeva, komplementarnu poruci odaslanoj raspoređivanjem dodatnih 30 hiljada američkih vojnika. General je uvjeren da Talibani ne čekaju da se američke snage povuku, nego su spremni boriti se da bi slomili volju i odlučnost saveznika. O najavljenm roku on kaže: Anthony Cordesman, ekspert za Afganistan pri Centru za strateške i međunarodne studije, kaže da predsjednik Obama mora biti pažljiviji u formulacijama i u potpunosti objasniti najavljeni početak povlačenja, koji nije tek puko smanjivanje broja američkih vojnika u Afganistanu: Kontroverza, ili ne, analitičari ističu da je najavljeno povlačenja rezultiralo pojačanim naporima NATO-a na obuci afganistanskih snaga sigurnosti koje će, kako se očekuje, postepeno preuzimati odgovornost za stanje u Afganistanu kako i kada međunarodne snage budu napuštale tu zemlju.